
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Ομάδας Εργασίας Συντονισμού για την 


προετοιμασία και παρακολούθηση των τεχνικών 
και οργανωτικών έργων που αφορούν το Ευρωπαϊ¬ 
κό Συμβούλιο στη Θεσσαλονίκη κατά την Ελληνική 

Προεδρία 2003. 1 

Εξαίρεση από την υποβολή στις Δ.Ο.Υ. και διαδικασία 
υποβολής συμφωνητικών σε ορισμένες περιπτώ¬ 
σεις. 2 

Προθεσμία υποβολής ειδικών σημειωμάτων περαίω- 
σης άρθρου 28 Ν. 3016/2002 και Α.Υ.Ο. ΠΟΑ. 
1155/2002. 3 


Έγκριση υπερωριακής εργασίας επ’ αμοιβή πέρα από 
το κανονικό ωράριο (ημερήσια απασχόληση και νυ¬ 
χτερινές ώρες) στο προσωπικό ασφαλείας των 
Υφυπουργού και Γενικού Γραμματέα του Υπουρ¬ 


γείου Οικονομίας και Οικονομικών. 4 

Καθιέρωση υπερωριακής εργασίας στα Πολιτικά Γρα¬ 
φεία του Υπουργού, του Υφυπουργού, Γεν. Γραμ¬ 
ματέων και Ειδικ. Γραμματέα σε νυχτερινές και 

εξαιρέσιμες ημέρες. 5 

Καθορισμός ανωτάτου αριθμού κατά μήνα και χρόνο 
συνεδριάσεων και ύψους αποζημίωσης κατά συνε¬ 
δρίαση των μελών του Διοικητικού Συμβουλίου του 

Κρατικού Ωδείου Θεσσαλονίκης. 6 

Καθορισμός αποζημίωσης της Ομάδας Διοίκησης Έρ¬ 
γου του Προγράμματος «ΠΟΛΙΤΕΙΑ» στο Υπουρ¬ 
γείο Τύπου και Μ.ΜΈ.». 7 

Ανασυγκρότηση Κεντρικής Επιτροπής Μεταγωγών... 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 2/23878/0022/12.6.2002 


απόφαση του Υφυπουργού Οικονομίας και Οικονο¬ 


μικών . 9 

Διόρθωση σφάλματος στην 2/14577/0022/8.4.2002 
απόφαση του Υφυπουργού Οικονομίας και Οικονο¬ 
μικών . 10 


ΑΠΟΦΑΣΕΙ Σ 

Αριθ. 2/31539/0022 (1) 

Συγκρότηση Ομάδας Εργασίας Συντονισμού για την προ¬ 
ετοιμασία και παρακολούθηση των τεχνικών και οργα¬ 
νωτικών έργων που αφορούν το Ευρωπαϊκό Συμβού¬ 
λιο στη Θεσσαλονίκη κατά την Ελληνική Προεδρία 
2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Το άρθρο 31 παρ. 3 και 4του Ν. 2594/98 «Οργανισμός 
του Υπουργείου Εξωτερικών» (ΦΕΚ Α' 62). 

2. Το άρθρο 29 α του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚΑ' 137), όπως προστέθηκε με το 
άρθρο 27του Ν. 2081/1992 (ΦΕΚΑ' 154) και αντικαταστά- 
θηκε από το άρθρο 1 παρ. 2 α του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών» (ΦΕΚ Α' 38). 

3. Την υπ’ αριθμ. 1100383/1330/Α00 6/31.10.2001 από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 1485/2 Α / 
31.10.2001). 

4. Το άρθρο 16του Ν. 2949/2001 «Προξενική Διατίμηση 
και άλλες διατάξεις» που αφορά στη σύσταση Γ ραφείου 
Ελληνικής Προεδρίας στο ΥΠΕΞ. 

5. Το άρθρο 19 του Ν. 2470/1997. 

6. Το άρθρο 40 του Ν. 849/78, όπως συμπληρώθηκε με 
το άρθρο 8 του Ν. 2129/93. 

7. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού και συ¬ 
γκεκριμένα, από τις διατάξεις του άρθρου 6 η δαπάνη 
ανέρχεται σε 16.000 Ευρώ για το 2002 και 12.000 Ευρώ 
για το 2003. Για το έτος 2002 η δαπάνη θα καλυφθεί από 
τις πιστώσεις του φορέα 110 και ΚΑΕ 5116 του ΥΠΕΞ. 

8. Το γεγονός ότι υφίσταται επείγουσα ανάγκη γιατηνπρο- 
ετοιμασία της χώρας μας ενόψει της ανάληψης της Προε¬ 
δρίας της Ευρωπαϊκής Ένωσης το α' εξάμηνο του 2003. 



































13098 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Τη γενικότερη υπηρεσιακή ανάγκη. 

10. Το άρθρο Ζ'του Μνημονίου Συνεργασίας Υπουργεί¬ 
ου Εξωτερικών - ΔΕΘ Α. Ε., που αφορά στην σύσταση μι¬ 
κτής ομάδας εργασίας, αποφασίζουμε: 

1. Συγκροτείται Ομάδα Εργασίας Συντονισμού στο 
Υπουργείο Εξωτερικών με αντικείμενο την προετοιμασία 
της εκδήλωσης του Ευρωπαϊκού Συμβουλίου στη Θεσσα¬ 
λονίκη κατά την Ελληνική Προεδρία το α' εξάμηνο του 
2003 υπό την ευθύνη του Γραφείου Ελληνικής Προε¬ 
δρίας. 

2. Ειδικότερα η Ομάδα Εργασίας αυτή θα έχει ως αντι¬ 
κείμενο. 

Την προετοιμασία και παρακολούθηση των τεχνικών και 
οργανωτικών έργων που αφορούν το Ευρωπαϊκό Συμ¬ 
βούλιο 20-21.6.2003 στους χώρους της ΔΕΘ. 

Την παρακολούθηση εφαρμογής των όρων του Μνημο¬ 
νίου Συνεργασίας Υπουργείου Εξωτερικών - ΔΕΘ Α.Ε. 

Τον συντονισμό και την ενημέρωση των εμπλεκομένων 
φορέων, καθώς και την από κοινού επίλυση των τυχόν 
προβλημάτων που παρουσιάζονται μετά και από τις επι- 
σημάνσειςτου ΥΠΕΞ στηντήρησητωνπροδιαγραφών και 
του χρονοδιαγράμματος. 

Κάθε άλλη ενέργεια που σχετίζεται με την έγκαιρη και 
άρτια ολοκλήρωση των έργων. 

3. Ως μέλη της Ομάδας Εργασίας Συντονισμού ορίζο¬ 
νται οι: 

Σ.Βαβαλέα Διευθύντρια του Γ ραφείου Ελληνικής Προε¬ 
δρίας. 

Π. Αβραμόπουλος εντεταλμένος Σύμβουλος της ΔΕΘ. 

Κ. Μαυραντωνάκη, ειδικός σύμβουλος ΑΝΥΠΕΞ. 

Π. Λάμψα, σύμβουλος του Υπουργού Μακεδονίας Θρά¬ 
κης. 

Α. Φλώρου αρχιτέκτων, Διευθύντρια της Τεχνικής Υπη¬ 
ρεσίας του ΥΠΕΞ. 

Ε. Καλογεράτου, αρχιτέκτων Υπάλληλος του Γ ραφείου 
Ελληνικής Προεδρίας. 

Μ. Παπαδά Διευθύντρια Δημοσίων Σχέσεωντου Υπουρ¬ 
γείου Τύπου και ΜΜΕ. 

4. Ως Πρόεδρος της Ομάδας Εργασίας Συντονισμού 
ορίζεται η Δ/ντρια του Γ ραφείου Ελληνικής Προεδρίας Σ. 
Βαβαλέα. 

5. Ανάλογα με τα θέματα της Ομάδας μπορεί να καλού¬ 
νται ως σύμβουλοι τεχνικοί, νομικοί και εκπρόσωποι άλ¬ 
λων εμπλεκομένων στην οργάνωση του Ευρωπαϊκού Συμ¬ 
βουλίου φορέων. 

6. Όλες οι αποφάσεις θα παίρνονται με πλειοψηφία των 
παρόντων και σε περίπτωση ισοψηφίας η ψήφος του προ¬ 
έδρου βαρύνει. 

7. Τη Γραμματειακή Υποστήριξη αναλαμβάνει η Ε. Μο- 
ντσενίγου, υπάλληλος του Γ ραφείου Προεδρίας, η οποία 
θα συντάσσει το πρακτικό κάθε συνεδρίασης το οποίο θα 
υπογράφεται από τα μέλη. 

8. Η Ομάδα θα συγκαλείται στο ΥΠΕΞ μετά από πρό¬ 
σκληση του Προέδρου, η οποία θα αποστέλλεται με ΐαχ 
τρεις ημέρες πριν από τη συνεδρίαση, τουλάχιστον μια 
φορά το μήνα, εφόσον δεν κρίνεται απαραίτητο θα συ- 
γκαλείται εκτάκτως και πιθανόν στη Θεσσαλονίκη. 

9. Για τα μέλη της Ομάδας Εργασίας, η οποία θα συ¬ 
νέρχεται και σε ώρες εκτός υπηρεσιακού ωραρίου, θα κα¬ 
ταβάλλεται μηνιαία αποζημίωση 260 Ευρώ μικτά. Γ ια τη 
γραμματέα μηνιαία αποζημίωση 180 Ευρώ. 

10. Η δαπάνη που θα υπάρξει για τυχόν μετακινήσεις 
των μελών της Ομάδας Εργασίας, θα βαρύνει το ΥΠΕΞ. 


11. Η παρούσα απόφαση ισχύει από την 1η Μάίου 2002 
έως την 30 Ιουνίου 2003. 

12. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΕΩΡΓΙΟΣ ΦΛΩΡΙΔΗΣ ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Αριθ. 1059925/5699/ΔΕ-Β' (2) 

Εξαίρεση από την υποβολή στις Δ.Ο.Υ. και διαδικασία 

υποβολής συμφωνητικών σε ορισμένες περιπτώσεις. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 16 του άρθρου 8 του 
Ν. 1882/90, με τις οποίες ορίζεται ότι συμφωνητικά που 
καταρτίζονται μεταξύ επιτηδευματιών ή τρίτων για οποι- 
ανδήποτε συναλλαγή θεωρούνται μέσα σε δέκα (10) ημέ¬ 
ρες από της ημερομηνίας καταρτίσεως και υπογραφής 
από την αρμόδια Δ.Ο.Υ. κ.τ.λ. 

2. Τις διατάξεις της παραγράφου 7 του άρθρου 32 του 
Ν. 2648/1998 (ΦΕΚ 238 Α722.10.98), με τις οποίες ορίζε¬ 
ται ότι με αποφάσειςτου Υπουργού Οικονομικών, που δη¬ 
μοσιεύονται στην εφημερίδα της Κυβερνήσεως, μπορεί 
να καθορίζονται υπηρεσίες του Υπουργείου Οικονομικών 
στις οποίες υποβάλλονται τα στοιχεία που προβλέπονται 
από τις διατάξεις του άρθρου 8 του Ν. 1882/90 καιτωνάρ- 
Θρων47 και 55του Ν. 2065/92, όπως αυτά ισχύουν, καθώς 
επίσης να εξαιρούνται ορισμένοι υπόχρεοι από την υπο¬ 
βολή στοιχείων ή να ορίζεται διαφορετικός τρόπος υπο¬ 
βολής αυτών. 

3. Τις διατάξεις της περίπτωσης α' της παραγράφου 2 
του άρθρου 4 του Ν. 2743/1999 (ΦΕΚ 211 -Α'), όπως συ¬ 
μπληρώθηκαν και ισχύουν με την παράγραφο 16 του άρ¬ 
θρου 11 του Ν. 2954/2001 (ΦΕΚ255-Α'), με τις οποίες ορί¬ 
ζεται ότι με τις αποφάσεις του Υπουργού Οικονομικών 
που προβλέπονται από τις διατάξεις της παραγράφου 7 
του άρθρου 32 του Ν. 2648/1998, μπορεί να καθορίζονται 
οι υπηρεσίες του Υπουργείου Οικονομικών στις οποίες 
υποβάλλονται τα αντίγραφα των ναυλοσυμφώνων, κα¬ 
θώς και διαφορετικός τρόπος και χρόνος υποβολής αυ¬ 
τών. 

4. Την 1065606/7222/ΔΕ-Β718.7.2000 (ΦΕΚ 951-Β7 
31.7.2000) απόφασή μας με την οποία, μεταξύ άλλων, κα¬ 
θορίστηκε διαφορετικός τρόπος υποβολής των συμφω¬ 
νητικών της παραγράφου 16 του άρθρου 8 του Ν. 
1882/90. 

5. Την ανάγκη απλόύστευσης της υφιστάμενης διαδικα¬ 
σίας υποβολής στοιχείων για φορολογική αξιοποίηση. 

6. Την αριθ.1100383/1330/Α0006/31.10.2001 (ΦΕΚ 
1485-Β') κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

7. Το γεγονός ότι η απόφαση αυτή δεν προκαλεί δαπά¬ 
νη σε βάρος του Κρατικού Προϋπολογισμού, αποφασί¬ 
ζουμε: 

1. Εξαιρούμε, τον «Οργανισμό Τηλεπικοινωνιών Ελλά- 

δος Α.Ε.», με το νομικό καθεστώς που λειτουργεί σύμφω¬ 
να με τις διατάξεις του άρθρου 26 του Ν. 2843/2000 (ΦΕΚ 
219-Α/12.10.2000) και την από 2.8.2001 μεταβίβαση μέ¬ 
ρους των μετοχών που κατείχε στο κεφάλαιό του το Ελ¬ 
ληνικό Δημόσιο, καθώς και τις επιχειρήσεις κινητής τηλε¬ 
φωνίας, από την υποχρέωση υποβολής στην αρμόδια 
Δ.Ο.Υ. των συμφωνητικών και ΜΟΝΟ αυτών που καταρτί¬ 
ζουν με τους συνδρομητές πελάτες τους και αφορούν 
στην τηλεπικοινωνιακή εξυπηρέτηση αυτών. 

2. Επιτρέπουμε στα Υποκαταστήματα των παραπάνω 
επιχειρήσεων να υποβάλλουν στις κατά τόπους αρμόδιες 
Δ.Ο.Υ. για θεώρηση τα λοιπά συμφωνητικά που εμπί¬ 
πτουν στις διατάξεις της παραγράφου 16 του άρθρου 8 
του Ν. 1882/90 και καταρτίζονται από αυτά, εφόσον, για 
την κατάρτιση των συμφωνητικών αυτών, υφίσταται σχε¬ 
τική εξουσιοδότηση του κεντρικού τους καταστήματος. 

Τα συμφωνητικά του προηγούμενου εδαφίου υποβάλ¬ 
λονται στις κατά τόπους αρμόδιες Δ.Ο.Υ. σύμφωνα με την 
διαδικασία που έχει οριστεί με την 1065606/7222/ΔΕ- 
Β'/18.7.2000 Α.Υ.Ο. και στις τριμηνιαίες καταστάσεις που 
προβλέπονται στην απόφαση αυτή αναγράφεται η σχετι¬ 
κή εξουσιοδότηση του Κεντρικού Καταστήματος. 

3. Καθορίζουμε διαφορετικό τρόπο υποβολής των συμ¬ 
φωνητικών (συμβάσεων) ολικής ναύλωσης που έχουν ως 
αντικείμενο τη χρήση του επαγγελματικού πλοίου αναψυ¬ 
χής μόνο για αναψυχή ή και περιήγηση, τα οποία καταρτί¬ 
ζονται μεταξύ επιτηδευματιών ή τρίτων και ορίζουμε ότι 
το θεωρημένο αντίγραφο των συμφωνητικών αυτών από 
την αρμόδια λιμενική αρχή του λιμένα αφετηρίας που 
προβλέπεται με τις διατάξεις της περίπτωσης α' της πα¬ 
ραγράφου 2 του άρθρου 4 του Ν. 2743/99, υποβάλλεται 
στις αρμόδιες Οικονομικές Υπηρεσίες (Δ.Ο.Υ.) των συμ- 
βαλλομένων επιτηδευματιών σύμφωνα με την διαδικασία 
που έχει οριστεί με την 1065606/7222/ΔΕ-Β718.7.2000 
Α.Υ.Ο. 

4. Οι διατάξεις της παραγράφου 2 του άρθρου 8 του Ν. 
2386/96, όπως αντικαταστάθηκε με την παράγραφο 6 του 
άρθρου 27 του Ν. 2682/99, εξακολουθούν να ισχύουν. 

5. Εξαιρετικά, μέχρι την ημερομηνία υποβολής των τρι¬ 
μηνιαίων καταστάσεων του Γ Τριμήνου των συμφωνητι¬ 
κών της παραγράφου 16 του άρθρου 8 του Ν. 1882/90, 
υποβάλλονται στην αρμόδια Δ.Ο.Υ. για θεώρηση και οι¬ 
κείες αρχικές ή συμπληρωματικές τριμηνιαίες καταστά¬ 
σεις: 

α) από τον ΟΤΕ: με τυχόν συμφωνητικά της παραγρά¬ 
φου 1 της παρούσας που καταρτίστηκαν από 2.8.2001 
έως 30.6.2002. 

β) από τα Υποκαταστήματα του ΟΤΕ: με τυχόν συμφω¬ 
νητικά της παραγράφου 2 της παρούσας που καταρτί¬ 
στηκαν από 1.1.2002 έως 30.6.2002. 

γ) από τους λοιπούς υπόχρεους της παρούσας απόφα¬ 
σης (κινητής τηλεφωνίας και ολικής ναύλωσης πλοίων 
αναψυχής): με τυχόν συμφωνητικά της παραγράφου 1 ή 
3 της παρούσας αντίστοιχα που καταρτίστηκαν από 
1.1.2002 έως 30.6.2002. 

6. Η απόφαση αυτή, που ισχύει από 1.7.2002, να δημο- 
σιευθεί στην Εφημερίδα της Κυβερνήσεως. 

Αθήνα, 15 Ιουλίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


Αριθ. 1059961/1545/ΔΕ-Α' (3) 

Προθεσμία υποβολής ειδικών σημειωμάτων περαίωσης 

άρθρου 28 Ν. 3016/2002 και Α.Υ.Ο. ΠΟΑ. 1155/2002. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,2 και 3 του άρθρου 
28 του Ν. 3016/2002 (ΦΕΚΑ' 110). 

2. Τις διατάξεις των παραγράφων 3 και 8 του άρθρου 66 
του Ν. 2238/1994 (ΦΕΚΑ' 151), όπως ισχύουν, καθώς και 
τις διατάξεις της παραγράφου 4 του άρθρου 13 του Ν. 
2601/1998 (ΦΕΚΑ'81). 

3. Τις διατάξεις του άρθρου 14 του Ν. 2198/1994 (ΦΕΚ 
Α' 43). 

4. Την απόφασή μας 1044171 /1369/ΠΟΑ. 1155/2002 
«Περαίωση ανέλεγκτων φορολογικών υποθέσεων επιτη- 
δευματιών με βιβλία Α' ή Β' κατηγορίας του ΚΒΣ ή χωρίς 
υποχρέωση τήρησης βιβλίων, χρήσεων 1998 και παλαιό- 
τερων» (ΦΕΚΒ' 657). 

5. Την 1100383/1330/Α 0006/31.10.2001 κοινή απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (ΦΕΚ Β' 1485). 

6. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Τα ειδικά σημειώματα υπολογισμού των διαφορών 
φόρων του άρθρου 7 της απόφασης 1044171/1369/ΠΟΛ. 
1155/2002 (ΦΕΚ Β' 657) που ήδη έχουν υποβληθεί ή υπο¬ 
βάλλονται μέχρι και 19.7.2002 πέραν των προθεσμιών 
που προβλέπονται από την παράγραφο 1 του άρθρου 7 
της ανωτέρω απόφασης, θεωρούνται εμπρόθεσμα. 

2. Τα παραπάνω ειδικά σημειώματα μπορούν να υπο¬ 
βάλλονται και μετά την 19.7.2002, μέχρι και 31.12.2002, 
με άμεση καταβολή πέραν του 1/10 του συνολικού ποσού 
των βεβαιούμενων φόρων που προβλέπεται από την πα¬ 
ράγραφο 1 του άρθρου 9 της ίδιας ως άνω απόφασης και 
επιπλέον ποσού που αντιστοιχεί στην πρώτη δόση, εφό¬ 
σον το ειδικό σημείωμα υποβληθεί από 22 έως 31.7.2002, 
στις δύο πρώτες δόσεις, εφόσον το σημείωμα υποβληθεί 
από 1 έως 30.8.2002, στις τρεις πρώτες δόσεις, εφόσον 
το σημείωμα υποβληθεί από 2 έως 30.9.2002, στις τέσσε¬ 
ρις πρώτες δόσεις, εφόσοντο σημείωμα υποβληθεί από 1 
έως 31.10.2002, στις πέντε πρώτες δόσεις, εφόσοντο ση¬ 
μείωμα υποβληθεί από 1 έως 29.11.2002 και στις έξι πρώ¬ 
τες δόσεις, εφόσον το σημείωμα υποβληθεί από 2 έως 
31.12.2002. Το υπόλοιπο ποσό που απομένει μετά την κα¬ 
ταβολή των κατά το προηγούμενο εδάφιο ποσών κατα¬ 
βάλλεται σε μηνιαίες δόσεις, ο αριθμός των οποίων προσ¬ 
διορίζεται από τις διατάξεις της παραγράφου 1 του άρ¬ 
θρου 9 της ίδιας ανωτέρω απόφασης μετά την αφαίρεση 
του αριθμού των δόσεων που αναλογούν στο επιπλέον 
καταβαλλόμενο ποσό με την υποβολή του σημειώματος 
περαίωσης. 

3. Για τις περιπτώσεις που τα ειδικά σημειώματα υπο¬ 
βάλλονται μετά την 31.7.2002 α) δεν εφαρμόζονται οι δια¬ 
τάξεις του δευτέρου εδαφίου της παραγράφου 3 του άρ- 
θρου9τηςΑ.Υ.0.1044171/1369/ΠΟΛ. 1155/2002 όπωςτο 
εδάφιο αυτό αντικαταστάθηκε με την παράγραφο 6 του 
άρθρου 2 της Α.Υ.Ο. 1057857/1532/ΠΟΛ. 1192/2002 και 
β) οι διατάξεις της παραγράφου 4 του άρθρου 9 της ίδιας 
ανωτέρω απόφασης, εφαρμόζονται μόνο για το ποσό 

που, κατά τα οριζόμενα στο δεύτερο εδάφιο της παρα¬ 
γράφου 2 της παρούσας, καταβάλλεται σε δόσεις και βε¬ 
βαιώνεται στον κωδικό εσόδων 0644, εφόσον το ποσό αυ¬ 
τό καταβληθεί μαζί με τα ποσά του πρώτου εδαφίου της 
παραγράφου 2 της παρούσας. 

4. Η εφαρμογή των διατάξεων των παραγράφων 2 και 3 
της παρούσας στο διάστημα από 2.9.2002 μέχρι 
31.12.2002, είναι δυνατή εφόσον μέχρι την ημέρα υποβο¬ 
λής των ειδικών σημειωμάτων περαίωσης δεν έχουν επι- 
δοθεί ειδικά σημειώματα ελέγχου του άρθρου 9 της 
Α.Υ.Ο. 1061203/1148/ΠΟΛ. 1144/98, όπως αυτή ισχύει ή 
δεν έχουν εκδοθεί οριστικά φύλλα ελέγχου εισοδήματος 
ή προσωρινές ή οριστικές πράξεις προσδιορισμού ΦΠΑ 
για καμιά από τις υπαγόμενες στη ρύθμιση χρήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-Φ- 

Αριθ. 2/38946/0022 (4) 

Έγκριση υπερωριακής εργασίας επ’ αμοιβή πέρα από το 
κανονικό ωράριο (ημερήσια απασχόληση και νυχτερι¬ 
νές ώρες) στο προσωπικό ασφαλείας των Υφυπουρ¬ 
γού και Γενικού Γραμματέα του Υπουργείου Οικονο¬ 
μίας και Οικονομικών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 7 «Αναδιάρθρωση του Ν. 
754/78του Ν. 1558/2190/94 και ΠΥΣ 88 και 120 του 1985». 

2. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», όπως αντικαταστά- 
θηκε με το άρθρο 15 του Ν. 2592/1998. 

3. Την αριθμ. 88/1985 ΠΥΣ όπως τροποποιήθηκε, συ¬ 
μπληρώθηκε και ισχύει μέχρι σήμερα. 

4. Το γεγονός ότι, η φύση των εργασιών των γραφείων 
των Υφυπουργού και Γενικού Γραμματέατου Υπουργείου 
Οικονομίας και Οικονομικών, απαιτεί απασχόληση προ¬ 
σωπικού ασφαλείας πέρα από το κανονικό ωράριο εργα¬ 
σίας των Δημοσίων Υπηρεσιών καθώς και σε νυχτερινές 
ώρες. 

5. Τη 2/74260/0004/15.10.99 απόφαση «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91. 

6. Την 43416/ΔΙΟΕ 507/7.12.2001 (ΦΕΚ 1644/τ.Β/ 
10.12.2001) Υπουργική απόφαση «Μεταβίβαση δικαιώμα¬ 
τος υπογραφής Γενικών Γραμματέων ΥΠΕΘΟ να υπο¬ 
γράφουν « Με εντολή Υπουργού». 

7. Το Π.Δ. 81/20.3.2002 (ΦΕΚ 57/Α/21.3.2002 «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών. 

8. Τις υπηρεσιακές ανάγκες, αποφασίζουμε: 

Εγκρίνουμε κατά μήνα την υπερωριακή απασχόληση 

επ’ αμοιβή πέρα από το κανονικό ωράριο εργασίας, ημε¬ 
ρήσια υπερωριακή απασχόληση, κατά τις νυχτερινές 
ώρες και απασχόληση κατά τις εξαιρέσιμες ημέρες σε 
προσωπικό ασφαλείας των Υφυπουργού και Γενικού 
Γ ραμματέατου Υπουργείου Οικονομίας και Οικονομικών 


για το χρονικό διάστημα από 1.7.2002 έως και 31.12.2002, 
ως εξής: 

- Τρία (3) άτομα 30 ώρες για ημερήσια υπερωριακή απα¬ 
σχόληση, τριάντα (30) ώρες για νυχτερινή υπερωριακή 
απασχόληση καθώς καιτριάντα (30) ώρες για εργασία κα¬ 
τά τις Κυριακές και εξαιρέσιμες ημέρες για τον καθένα, 
για το γραφείο του Υφυπουργού Χρ. Πάχτα. 

-Δύο (2) άτομα 30 ώρες για ημερήσια υπερωριακή απα¬ 
σχόληση, τριάντα (30) ώρες για νυχτερινή υπερωριακή 
απασχόληση καθώς καιτριάντα (30) ώρες για εργασία κα¬ 
τά τις Κυριακές και εξαιρέσιμες ημέρες για τον καθένα, 
για το Γ ραφείο του Γενικού Γ ραμματέα του Υπουργείου 
Οικονομίας και Οικονομικών. 

Η ωριαία αποζημίωση θα υπολογίζεται σύμφωνα με τις 
διατάξεις του άρθρου 18 του Ν. 2470/97, όπως αντικατα- 
στάθηκε με το άρθρο 15 του Ν. 2592/98. 

Η δαπάνη που θα προκύψει απάτην ανωτέρω καταβολή 
της υπερωριακής εργασίας ανέρχεται στο ποσό των 
7.800 ΕΥΡΩ, είναι εγγεγραμμένη στον Προϋπολογισμό 
του Υπουργείου έτους 2002 και αναλύεται κατά κωδικό, 
ως εξής: 

(0531-2.500 ΕΥΡΩ, & 0532-5.300 ΕΥΡΩ φορέας 13/110) 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2002 

Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομίας και Οικονομικών 
ΓΕΩΡΓΙΟΣ ΖΑΝΙΑΣ ΙΩΑΝΝΗΣ ΚΟΥΣΟΥΛΑΚΟΣ 

-Φ- 

Αριθ. 2/38949/0022 (5) 

Καθιέρωση υπερωριακής εργασίας στα Πολιτικά Γρα- 
φείατου Υπουργού, του Υφυπουργού, Γεν. Γραμματέ¬ 
ων και Ειδικ. Γ ραμματέα σε νυχτερινές και εξαιρέσιμες 
ημέρες. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 7 «Αναδιάρθρωση του Ν. 
754/78του Ν. 1558/2190/94 και ΠΥΣ 88 και 120 του 1985». 

2. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» σε συνδυασμό με 
την ερμηνευτική εγκύκλιο αυτού σε συνδυασμό με το άρ¬ 
θρο 15 του Ν. 2592/1998 «Αναπροσαρμογή συντάξεων 
πολιτικών συνταξιούχων του Δημοσίου, ρύθμιση συντα- 
ξιοδοτικών θεμάτων και άλλες διατάξεις». 

3. Την αριθμ. 88/1985 ΠΥΣ όπως τροποποιήθηκε, συ¬ 
μπληρώθηκε και ισχύει μέχρι σήμερα. 

4. Την ανάγκη καθιέρωσης υπερωριακής κ.λπ. εργα¬ 
σίας στα Πολιτικά Γ ραφεία των Υπουργού, Υφυπουργού, 
Γ ενικών Γ ραμματέων και Ειδικού Γ ραμματέα του Υπουρ¬ 
γείου Οικονομίας και Οικονομικών, λόγω εξαιρετικού 
φόρτου εργασίας και των ειδικών συνθηκών λειτουργίας 
(νυχτερινές ώρες, Κυριακές και εξαιρέσιμες ημέρες 
κ.λπ.). 

5. Τη 2/74260/0004/15.10.99 απόφαση «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91. 

6. Την 43416/ΔΙΟΕ 507/7.12.2001 (ΦΕΚ 1644/τ.Β/ 

10.12.2001) Υπουργική απόφαση «Μεταβίβαση δικαιώμα¬ 
τος υπογραφής Γενικών Γραμματέων ΥΠΕΘΟ να υπο¬ 
γράφουν « Με εντολή Υπουργού». 

7. Το Π.Δ. 81/20.3.2002 (ΦΕΚ 57/Α/21.3.2002 «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών. 

8. Τις υπηρεσιακές ανάγκες, αποφασίζουμε: 

Εγκρίνουμε την καθιέρωση υπερωριακής εργασίας κα¬ 
τά τις απογευματινές νυχτερινές ώρες Κυριακές και εξαι¬ 
ρέσιμες ημέρες στο κάθε είδος προσωπικό (Ειδικοί Σύμ¬ 
βουλοι, Συνεργάτες, μετακλητοί, αποσπασμένοι, διατιθέ¬ 
μενοι, μετακινούμενοι κ.λπ.) που υπηρετεί στα Πολιτικά 
Γραφεία των Υπουργού, Υφυπουργού, Γενικών Γραμμα- 
τέων και Ειδικού Γραμματέα Κοινωνίας της Πληροφορίας 
του Υπουργείου Οικονομίας και Οικονομικών των νομο¬ 
θετημένων θέσεων Ν. 1558/85 και του Ν. 2190/94, ως ακο¬ 
λούθως: 

Γ ραφείο Υπουργού 

- Ημερήσια υπερωριακή εργασία μέχρι 40 ώρες το μήνα 
για κάθε υπάλληλο. 

- Νυχτερινή υπερωριακή εργασία μέχρι 30 ώρες το μή¬ 
να για κάθε υπάλληλο. 

- Εργασία κατά τις Κυριακές και εξαιρέσιμες ημέρες μέ¬ 
χρι 20 ώρες το μήνα για κάθε υπάλληλο. 

Γραφείο Υφυπουργού, Γενικών Γραμματέων και Ειδι¬ 
κού Γ ραμματέα Πληροφορίας. 

- Ημερήσια υπερωριακή εργασία μέχρι 40 ώρες το μήνα 
για κάθε υπάλληλο. 

- Νυχτερινή υπερωριακή εργασία μέχρι 30 ώρες το μή¬ 
να για κάθε υπάλληλο. 

- Εργασία κατά τις Κυριακές και εξαιρέσιμες ημέρες μέ¬ 
χρι 20 ώρες το μήνα για κάθε υπάλληλο. 

Για τους οδηγούς 

- Ημερήσια υπερωριακή εργασία μέχρι 30 ώρες το μήνα 
για κάθε υπάλληλο. 

- Νυχτερινή υπερωριακή εργασία μέχρι 30 ώρες το μή¬ 
να για κάθε υπάλληλο. 

- Εργασία κατά τις Κυριακές και εξαιρέσιμες ημέρες μέ¬ 
χρι 30 ώρες. 

Το προσωπικό που θα εργάζεται στα ανωτέρω Γ ραφεία 
ορίζεται ως εξής: 

-Γραφείο Υπουργού 17+2 οδηγοί αυτοκ= 19άτοματο 
ανώτερο 

- Γραφείο Υφυπουργού Χρ. Πάχτα 13+2 οδηγοί αυτοκ 
= 15 άτομα το ανώτερο 

- Γ ραφείο Γ εν. Γ ραμ. ΥΠ ΕΘΟ 5 + 2 οδηγοί αυτοκ = 7 άτο¬ 
μα το ανώτερο 

- Γραφείο Γ.Γ.Επενδ.& Αν. 5+2 οδηγοί αυτοκ =7 άτομα 
το ανώτερο 

- Γ ραφείο Γ εν. Γ ραμματέα ΔΟΣ 5+2 οδηγοί αυτοκ = 7 
άτομα το ανώτερο 

- Γ ραφ. Ειδ. Γ ραμματέα για την Κοινωνία της Πληροφο¬ 
ρίας 4+2 οδηγοί αυτοκ = 6 άτομα το ανώτερο 

- Γραφ. Γεν. Γραμματέα ΕΣΥΕ 5+2 οδηγοί αυτοκ = 7 
άτομα το ανώτερο. 

Η καταβολή της αποζημίωσης στους δικαιούχους θα γί¬ 
νεται μετά από σχετική βεβαίωση τωνΔιευθυντώντων Πο¬ 
λιτικών Γραφείωντου Υπουργού καιτου Υφυπουργού κα¬ 
θώς και μετά από βεβαίωση των Γ ενικών Γ ραμματέων για 
το προσωπικό των λοιπών Γ ραφείων. 

Η ωριαία αποζημίωση θα υπολογίζεται σύμφωνα με τις 
διατάξεις του άρθρου 18 του Ν. 2470/97, όπως αντικατα- 
στάθηκε με το άρθρο 15 του Ν. 2592/98. 


Η δαπάνη που θα προκύψει από την ανωτέρω καταβολή 
της υπερωριακής εργασίας ανέρχεται στο ποσό των 
142.900 ΕΥΡΩ, είναι εγγεγραμμένη στον Προϋπολογισμό 
του Υπουργείου έτους 2002 και αναλύεται κατά κωδικό, 
ως εξής: 

(0511-39.400 ΕΥΡΩ, 0512-59.500 ΕΥΡΩ, 0521-24.000 
ΕΥΡΩ & 0522-20.000 ΕΥΡΩ φορέας 13/110) 

Η δαπάνη που θα προκύψει από την ανωτέρω καταβολή 
της υπερωριακής εργασίας στο Γραφείο του Γενικού 
Γραμματέα ΕΣΥΕ ανέρχεται σε 14.860 ΕΥΡΩ, είναι εγγε¬ 
γραμμένη στον Προϋπολογισμό της Γενικής Γραμματεί- 
ας ΕΣΥΕ 2002 και αναλύεται κατά κωδικό, ως εξής: 

(0511-5.000 ΕΥΡΩ, 0512-2.000 ΕΥΡΩ, 0521-5.000 ΕΥΡΩ 
& 0522-2.860 ΕΥΡΩ, φορέας 23750). 

Η απόφαση αυτή, που ισχύει από 1.7.2002 μέχρι 
31.12.2002 να δημοσιευθεί στην Εφημερίδα της Κυβερ- 
νήσεως. 

Αθήνα, 11 Ιουλίου 2002 

Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομίας και Οικονομικών 
ΓΕΩΡΓΙΟΣ ΖΑΝΙΑΣ ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 2/22379/0022 (6) 

Καθορισμός ανωτάτου αριθμού κατά μήνα και χρόνο συ¬ 
νεδριάσεων και ύψους αποζημίωσης κατά συνεδρία¬ 
ση των μελών του Διοικητικού Συμβουλίου του Κρατι¬ 
κού Ωδείου Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Τις διατάξεις: 

1. Του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις». 

2. Της παρ. 1 του άρθρου 6 του Ν. 1256/1982 «για την 
πολυθεσία, την πολυαπασχόληση και την καθιέρωση του 
ανωτάτου ορίου απολαβών στο Δημόσιο Τομέα καθώς και 
για το Ελεγκτικό Συνέδριο, το Νομικό Συμβούλιο του Κρά¬ 
τους και άλλες διατάξεις», όπως τροποποιήθηκε με το άρ¬ 
θρο 33 του Ν. 1326/1983 «Τροποποίηση και συμπλήρωση 
φορολογικών και άλλων διατάξεων» και αντικαταστάθηκε 
με το άρθρο 4 του Ν. 2303/1995 «Πληρωμή αποδοχών δη¬ 
μοσίων υπαλλήλων μέσω τραπεζικού συστήματος και άλ¬ 
λες διατάξεις». 

3. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» που προστέθηκε με το άρθρο 27 
του Ν. 2081/1992 «Ρύθμιση του θεσμού των επιμελητη¬ 
ρίων, τροποποίηση των διατάξεων του Ν. 1712/1987 για 
τον εξοπλισμό των επαγγελματιών και άλλες διατάξεις» 
και αντικαταστάθηκε μετο άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις. 

4. Του άρθρου 40 του Ν. 849/1978 «Περί παροχής κινή¬ 
τρων για την ενίσχυση της Περιφερειακής και Οικονομι¬ 
κής αναπτύξεωςτης χώρας», όπως συμπληρώθηκε μετο 
άρθρο 8 του Ν. 2129/93 «Αύξηση συντάξεων και άλλες 
διατάξεις». 

5. Του Ν. 2503/1997 «Διοίκηση, Οργάνωση, Στελέχωση 




13102 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

6. Το Ν.Δ. 1445/1942, όπως συμπληρώθηκε από το άρ¬ 
θρο 26 του Ν.Δ. 2010/1942 και τροποποιήθηκε από το Ν. 
2870/54 «περί οργανώσεως και λειτουργίας του Κρατικού 
Ωδείου Θεσσαλονίκης». 

7. Την ΥΠΠΟ/ΔΙΟΙΚ/Β/21925 απόφαση του Υπουργού 
Πολιτισμού (ΦΕΚ 426/Β/17.5.95) «Συγκρότηση Διοικητι¬ 
κού Συμβουλίου του Κρατικού Ωδείου Θεσσαλονίκης». 

8. Την29011/1251/30.6.1978 κοινή υπουργική απόφαση 
«Περί καθορισμού των Συμβουλίων, Επιτροπών και Ομά¬ 
δων Εργασίας του Υπουργείου Πολιτισμού και Επιστη¬ 
μών κοιτών, υπ’ αυτού, εποπτευόμενων Ν.Π.Δ.Δ.», με την 
οποία καθορίστηκε ο αριθμόςτωνσυνεδριάσεωντουΔ.Σ. 
του Κ.Ω.Θ μέχρι δύο (2) μηνιαία. Έργο του ανωτέρω συμ¬ 
βουλίου είναι η άμεση καλλιτεχνική διοίκηση και εποπτεία 
του Κ.Ω.Θ. 

9. Την 2027332/3206/0022/1.6.93 απόφαση του Υπουρ¬ 
γού Οικονομικών «αναπροσαρμογή ποσού αποζημίωσης 
μελών συλλογικών οργάνων». 

10. Την 45562/20.12.2001 απόφαση του Γενικού Γραμ¬ 
ματέα της Περιφέρειας Κεντρικής Μακεδονίας «Ανασυ¬ 
γκρότηση Διοικητικού Συμβουλίου του Κρατικού Ωδείου 
Θεσσαλονίκης». 

11. Την 1100383/1330/31.10.01 Κ.Υ.Α. του Πρωθυπουρ¬ 
γού και Υπουργού Οικονομικών περί καθορισμού αρμο¬ 
διοτήτων των Υφυπουργών Οικονομικών (ΦΕΚ 1485/Β/ 
31.10.01). 

12. Την 2/80345/0004/8.11.99 κοινή Υπουργική απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών, Ανάπτυξης, Γεωργίας, Ερ¬ 
γασίας και Κοινωνικών Ασφαλίσεων, Υγείας-Πρόνοιας, 
Δικαιοσύνης, Πολιτισμού, Μακεδονίας-Θράκης, Αιγαίου, 
Μεταφορών και Επικοινωνιών και Τύπου και Μέσων Μαζι¬ 
κής Ενημέρωσης, για μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91. 

13. Το γεγονός ότι η σύνθεση του ανωτέρω Συμβουλίου 
δεν είναι αμιγής από υπαλλήλους του Δημοσίου, καθότι 
στη σύνθεση αυτού μετέχουν και ιδιώτες. 

14. Το γεγονός ότι από τις διατάξεις της απόφασης αυ¬ 
τής, προκαλείται δαπάνη ύψους δεκατριών χιλιάδων ευ¬ 
ρώ (13.000 €) η οποία θα καλυφθεί, από τις πιστώσεις του 
ΚΑΕ 0264, του προϋπολογισμού του Κ.Ω.Θ., αποφασί¬ 
ζουμε: 

1. Καθορίζουμε τον αριθμό των, κατά μήνα και χρόνο 
συνεδριάσεων και το ύψος της αποζημίωσης, κατά συνε¬ 
δρίαση, του προέδρου, των μελών και του γραμματέα του 
Διοικητικού Συμβουλίου του Κ.Ω.Θ. μέχρι και δύο (2), με 
δυνατότητα συμψηφισμού των συνεδριάσεων αυτών από 
μήνα σε μήνα, καθόλη τη διάρκεια του ίδιου έτους, για την 
καλύτερη εξυπηρέτηση της λειτουργίας του συμβουλίου 
αυτού και μέχριτη συμπλήρωση εικοσιτεσσάρων (24) συ¬ 
νεδριάσεων ετησίως, διάρκεια συνεδρίασης 5 ώρες και 
χρόνος πραγματοποίησης αυτών, εκτός κανονικού ωρα¬ 
ρίου λειτουργίας των δημόσιων υπηρεσιών. 

2. Ορίζουμε την, κατά συνεδρίαση, αποζημίωση του 
προέδρου, των μελών και του γραμματέα σε είκοσι οκτώ 
ευρώ και τριάντα οκτώ λεπτά (28,38). 

Η αποζημίωση στον πρόεδρο, τα μέλη και το γραμμα¬ 
τέα, καταβάλλεται στο τέλος κάθε μήνα, με βάση βεβαίω¬ 
ση του προέδρου για τις συνεδριάσεις που πραγματοποι¬ 
ήθηκαν και τη συμμετοχή ενός εκάστου, με την προϋπό¬ 
θεση, ότι για έναν έκαστον των παραπάνω, που έχει την 


ιδιότητα του υπαλλήλου, το σύνολο των διαφόρων αμοι¬ 
βών και αποζημιώσεων από συμμετοχή σε συμβούλια, 
επιτροπές και ομάδες εργασίας, δεν υπερβαίνει το πενή¬ 
ντα τοις εκατό (50%) των συνολικών μηνιαίων αποδοχών, 
όπως ορίζεται στην παραγρ. 5 του άρθρου 19 του Ν. 
2470/1997. 

Η προϋπόθεση αυτή, θα αποδεικνύεται από βεβαίωση 
αποδοχώντου υπαλλήλου και υπεύθυνη δήλωσή του, κά¬ 
θε μήνα. 

Η απόφαση αυτή που ισχύει από 1.1.2002, να δημοσιευ- 
θεί στην Εφημερίδα της Κυβερνήσεως. 


Αθήνα, 10 Ιουλίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εσωτερικών, 
Υπουργείου Οικονομίας Δημόσιας Διοίκησης 

και Οικονομικών και Αποκέντρωσης 

ΙΩΑΝΝΗΣ ΚΟΥΣΟΥΛΑΚΟΣ Β. ΒΑΛΑΣΟ Π ΟΥΔΟΣ 


-♦- 

Αριθ. 2/38887/0022 (7) 

Καθορισμός αποζημίωσης της Ομάδας Διοίκησης Έργου 
του Προγράμματος «ΠΟΛΙΤΕΙΑ» στο Υπουργείο Τύ¬ 
που και Μ.Μ.Ε.». 


ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 2 παράγραφος 4 του Ν. 
2880/2001 «Πρόγραμμα Πολιτεία» για τη μεταρρύθμιση 
και τον εκσυγχρονισμό της Δημόσιας Διοίκησης και άλλες 
διατάξεις (ΦΕΚ9/Α/30.1.2001). 

2. Τις διατάξεις της παραγράφου 18 του άρθρου 18 του 
Ν. 2503/97 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/Α/30.5.1997). 

3. Τις διατάξεις του άρθρου 19 του Ν. 2470/1997 (ΦΕΚ 
40/Α/21.3.1997) «Αναμόρφωση μισθολογίου προσωπικού 
της Δημόσιας Διοίκησης και άλλες διατάξεις». 

4. Το άρθρο 40 του Ν. 849/78 όπως συμπληρώθηκε με 
το άρθρο 8του Ν. 2129/93. 

5. Την αριθμ. πρωτ. 23699/Ζ/3505/26.10.2001 απόφαση 
συγκρότησης της Ομάδας Διοίκησης Έργου του Προ¬ 
γράμματος «ΠΟΛΙΤΕΙΑ» στο Υπουργείο τύπου και Μέσων 
Μαζικής Ενημέρωσης, όπως συμπληρώθηκε με την 
αριθμ. πρωτ. 23858/Ζ/29.10.2001 απόφαση. 

6. Τις διατάξεις του άρθρου 1 του Ν. 2469/1997 «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (ΦΕΚ 38/Α/ 
14.3.1997) και το γεγονός ότι από τις διατάξεις της από¬ 
φασης αυτής προκαλείται συνολική δαπάνη οκτώ χιλιά¬ 
δων διακοσίων δέκα επτά Ευρώ (8.217), η οποία θα αντι- 
μετωπισθεί από τις πιστώσεις του ΚΑΕ 47/110/0515, οι 
οποίες θα ενισχυθούν από τον ΚΑΕ 47/110/5115 του Προ¬ 
ϋπολογισμούς του Υπουργείου Τύπου και Μέσων Μαζι¬ 
κής Ενημέρωσης έτους 2002. 

7. Την αριθμ. πρωτ. 2/80345/0004/8.11.1999 κοινή από¬ 
φαση «Μεταβίβαση εξουσίας υπογραφής σύμφωνα με το 
άρθρο 7 παράγραφος 1 του Ν. 1943/1991» (ΦΕΚ2040/Β/ 
1999), αποφασίζουμε: 

1. Καθορίζουμε την Αμοιβή του Προέδρου και των με- 
λώντης Ομάδας Διοίκησης Έργου, η οποία συγκροτήθη¬ 
κε για το Πρόγραμμα «Πολιτεία» στο Υπουργείο Τύπου 

και Μέσων Μαζικής Ενημέρωσης, για όσες συνεδριάσεις 
έχουν πραγματοποιηθεί έως σήμερα ως εξής: 

58,69 ΕυρώΧ 14 μέλη X 10 συνεδριάσεις = 8.217 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2002 

Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομίας και Υπ. Τύπου και Μέσων 

Οικονομικών Μαζικής Ενημέρωσης 

ΙΩΑΝΝΗΣ ΚΟΥΣΟΥΛΑΚΟΣ ΔΗΜΗΤΡΑ ΣΠΗΛΙΟΠΟΥΛΟΥ 

-♦- 

Αριθ. 104149 (8) 

Ανασυγκρότηση Κεντρικής Επιτροπής Μεταγωγών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παραγράφου 1 του άρθρου 9 του Ν. 
2776/1999 (Φ.Ε.Κ. 291Α/24.12.1999). 

β) Τις αποφάσεις Υπ. Δικαιοσύνης αριθ. 31224/7.3.2000 
(ΦΕΚ 293 Β/10.3.2000), 57582/12.5.2000 (ΦΕΚ 660 
Β/23.5.2000) και79442/21.5.2002 (ΦΕΚ648 Β/24.5.2002). 

γ) Την απόφαση αρ. 110974/4.7.2002 Πρωθυπουργού 
και Υπουργού Δικαιοσύνης (ΦΕΚ 154 Γ/4.7.2002) περί 
«Διορισμού Γενικού Γραμματέα του Υπουργείου Δικαιο¬ 
σύνης». 

ε) Το γεγονός ότι από τη δημοσίευση της παρούσης, ου- 
δεμία δαπάνη εις βάρος του Δημοσίου προκύπτει, απο¬ 
φασίζουμε: 

Ανασυγκροτούμε στο Υπουργείο Δικαιοσύνης, την Κε¬ 
ντρική Επιτροπή Μεταγωγών (ΚΕΜ) και ορίζουμε: 

α) Τον Ιωάννη Γαβρίλη, Γενικό Γραμματέα του Υπουρ¬ 
γείου Δικαιοσύνης, ως πρόεδρο, με αναπληρώτρια την 
Κυριακή Μπαρδάνη, Γενική Διευθύντρια Σωφρονιστικής 
Πολιτικής του Υπουργείου. 

Όταν στην επιτροπή μετέχει η αναπληρώτρια του Προ¬ 
έδρου, τα καθήκοντα του Προέδρου αναλαμβάνει ο μετέ- 
χων εισαγγελικός λειτουργός. 

β) Τον Αριστείδη Φραγκιαδάκη, Αντεισαγγελέα Εφετών, 
Επόπτη του Συγκροτήματος Φυλακών Κορυδαλλού, ως 
τακτικό μέλος, με αναπληρώτριά του την Ρουδάμα θεο- 
δωρίδου, Εισαγγελέα Πρωτοδικών, αναπληρώτρια Επό¬ 
πτη του ανωτέρω Συγκροτήματος. 

γ) Την Καλλιόπη Σπινέλλη, Πρόεδρο του Κεντρικού Επι¬ 
στημονικού Συμβουλίου Φυλακών (ΚΕΣΦ), ως τακτικό μέ¬ 
λος, με αναπληρωτή της τον Νέστωρα Κουράκη, αναπλη¬ 
ρωτή πρόεδρο του ΚΕΣΦ. 

Καθήκοντα γραμματέα της επιτροπής ασκούν οι Νικό¬ 
λαος Πολιάς και Αλέξανδρος Ιακωβίδης, υπάλληλοι του 
Υπουργείου Δικαιοσύνης εναλλασσόμενοι κατά μήνα και 
αλληλοαναπληρούμενοι σε περίπτωση κωλύματος του 
ενός. Η Επιτροπή συνεδριάζει τουλάχιστον δύο φορές το 
μήνα. 

Στον πρόεδρο, τα μέλη και τους γραμματείς της Επι¬ 
τροπής καταβάλλεται αποζημίωση σύμφωνα με τις κείμε¬ 
νες διατάξεις. 

Από τη δημοσίευση της παρούσης, καταργείται κάθε 
άλλη προηγούμενη σχετική απόφασή μας. 


Η απόφαση αυτή να δημοσιευθεί στην Εφημερίδα Κυ¬ 
βερνήσεως. 

Αθήνα, 16 Ιουλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην 2/23878/0022/12.6.2002 απόφαση του Υφυπουρ¬ 
γού Οικονομίας και Οικονομικών με θέμα: «Έγκριση ανω- 
τάτου ορίου αριθμού ημερών μετακινήσεων εκτός έδρας 
στο εσωτερικό για εκτέλεση υπηρεσίας, πέραν των ήδη 
εγκεκριμένων 120, των μονίμων και αορίστου χρόνου 
υπαλλήλων της Γενικής Γραμματείας Τουρισμού, καθώς 
και αποσπασμένων υπαλλήλων ΕΟΤ στη Γ ενική Γ ραμμα- 
τεία Τουρισμού του Υπουργείου Ανάπτυξης για το έτος 
2002» που δημοσιεύτηκε στο ΦΕΚ 783/Β/25.6.2002, σελί¬ 
δα 10541, στο διατακτικό μέρος της ανωτέρω απόφασης 
διορθώνεται: 

Το εσφαλμένο: 

«Εγκρίνουμε τον ανώτατο αριθμό ημερών μετακινήσε¬ 
ων εκτός έδρας στο εσωτερικό για εκτέλεση υπηρεσίας 
σε εκατόν είκοσι (120) ημέρες για τον καθένα επί πλέον 
των 120 ημερών που ήδη έχουν εγκριθεί..». 

Στο ορθό: 

«Εγκρίνουμε τον ανώτατο αριθμό ημερών μετακινήσε¬ 
ων εκτός έδρας στο εσωτερικό για εκτέλεση υπηρεσίας 
σε εκατόν ενενήντα (190) ημέρες για τον καθένα επί πλέ¬ 
ον των 120 ημερών που ήδη έχουν εγκριθεί...». 

(Από το Υπουργείο Οικονομίας & Οικονομικών) 

-♦- ( 10 ) 

Στην 2/14577/0022/8.4.2002 απόφαση του Υφυπουρ¬ 
γού Οικονομίας και Οικονομικών με θέμα: «Συμπληρωμα¬ 
τική της αριθμ. 2/73195/0022/17.1.2002 απόφασης καθιέ¬ 
ρωσης νυχτερινής εργασίας ως και παρόμοιας κατά τις 
Κυριακές και κατά το Νόμο εξαιρέσιμες ημέρες, προς συ¬ 
μπλήρωση του κανονικού ωραρίου του Παράίατρικού, Τε¬ 
χνικού, Βοηθητικού, Νοσηλευτικού και λοιπού προσωπι¬ 
κού του ΠΙΚΠΑ» που δημοσιεύτηκε στο ΦΕΚ 501/ 
Β/24.4.2002, σελίδες 6697 και 6698, στο διατακτικό μέρος 
της ανωτέρω απόφασης στη σελίδα 6698 στο προσωπικό 
του ΚΕΠΕΠ ΚΑΡΔΙΤΣΑΣ διορθώνεται το εσφαλμένο: 

«ΔΈ. Μαγείρων» στις στήλες «Αριθμός ατόμων» και 
«Νυχτερινή εργασία εργασίμων και Κυριακών και εξαιρέ¬ 
σιμων ημερών» οι αριθμοί «1» και «2.920» ώρες που αντι¬ 
στοιχούν σ’ αυτές να διαγραφούν 

στο ορθό να μεταφερθούν: 

«ΔΈ. Τεχνικός (οδηγός)» στις στήλες «Αριθμός ατό¬ 
μων» και «Νυχτερινή εργασία εργασίμων και Κυριακών και 
εξαιρέσιμων ημερών» οι αριθμοί «1» και «2.920» ώρες που 
αντιστοιχούν σ’αυτές. 

(Από το Υπουργείο Οικονομίας & Οικονομικών) 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΐ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































